ai4bharat/Pralekha huggingface dataset:
প্রধানমন্ত্রীরদপ্তর
সিবিএসই-র দশম শ্রেণীর ফল ঘোষণার পর প্রধানমন্ত্রী ছাত্রছাত্রীদের অভিনন্দন জানিয়েছেন
নয়াদিল্লি, ২২ জুলাই, ২০২২
কেন্দ্রীয় মধ্য শিক্ষা পর্ষদ  দশম শ্রেণীর ফল ঘোষণার পর প্রধানমন্ত্রী শ্রী নরেন্দ্র মোদী ছাত্রছাত্রীদের অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “যারা সিবিএসই-র দশম শ্রেণীর পরীক্ষায় উত্তীর্ণ হয়েছে, তাদের সকলকে অভিনন্দন জানাই। আগামী দিনে তাদের শিক্ষা জীবন ফলপ্রসূ হোক। আমি নিশ্চিত যে, ভবিষ্যতে এইসব তরুণ-তরুণীরা সাফল্যের নতুন উচ্চতায় পৌঁছবে”।
PG/CB/SB
(
আয়ুষ
স্বল্প ও মাঝারি কোভিড-১৯ সংক্রমণের চিকিৎসার ক্ষেত্রে আয়ুষ ৬৪ অত্যন্ত কার্যকর
নয়াদিল্লি, ২৯ এপ্রিল, ২০২১
মহামারীর দ্বিতীয় ঢেউয়ের মধ্যেখানে যখন পরিস্থিতি ধ্বংসাত্মক হয়ে উঠেছে তখন কোভিড-১৯ সংক্রমণের স্বল্প ও মাঝারি উপসর্গের চিকিৎসার ক্ষেত্রে ‘আয়ুষ ৬৪’ আশার আলো দেখিয়েছে। দেশের মর্যাদাপূর্ণ গবেষণা প্রতিষ্ঠানের বিজ্ঞানীরা জানিয়েছেন, ‘আয়ুষ ৬৪’ যা ভেষজ পদ্ধতিতে সেন্ট্রাল কাউন্সিল ফর রিসার্চ ইন আয়ুর্বেদিক সায়েন্সেস  উদ্ভাবন করেছে তা অত্যন্ত কার্যকর। আয়ুষ মন্ত্রকও কোভিড-১৯-এর স্বল্প ও মাঝারি উপসর্গের চিকিৎসার ক্ষেত্রে এই পদ্ধতি কার্যকর বলে জানিয়েছে। উল্লেখ করা যেতে পারে, ‘আয়ুষ ৬৪’ নামক ভেষজ উদ্ভাবিত ওষধটি ১৯৮০ সালে ম্যালেরিয়া চিকিৎসার জন্য আবিষ্কার করা হয়। এখন এটি কোভিড-১৯ চিকিৎসার ক্ষেত্রেও কাজে লাগছে। আয়ুষ মন্ত্রক সম্প্রতি বিজ্ঞান ও শিল্প গবেষণা পর্ষদের সঙ্গে সহযোগিতায় ‘আয়ুষ ৬৪’ ওষুধটির গুণগত মান যাচাই করার জন্য একাধিক কেন্দ্রে ক্লিনিকাল বা চিকিৎসা সংক্রান্ত পরীক্ষানিরীক্ষা চালিয়েছে। স্বল্প ও মাঝারি উপসর্গ নিয়ে চিকিৎসাধীন কোভিড রোগিদের ওপর এই পরীক্ষানিরীক্ষা চালানো হয়েছে।
‘আয়ুষ ৬৪’ ওষুধটিতে বিভিন্ন ধরনের ভেষজ উপাদান ব্যবহার করা হয়েছে। অবশ্য ব্যবহারের পূর্বে এই উপাদানগুলির প্রতিটির বৈজ্ঞানিক পদ্ধতিতে কার্যক্ষমতা যাচাই করে দেখা হয়। আয়ুর্বেদ ও যোগ সংক্রান্ত ন্যাশনাল ক্লিনিকাল ম্যানেজমেন্ট প্রোটোকল অনুযায়ী, এই ওষুধটি ব্যবহারের পরামর্শ দেওয়া হয়। এরপর ভারতীয় চিকিৎসা গবেষণা পর্ষদের কোভিড-১৯ সংক্রমণ প্রতিরোধ সংক্রান্ত জাতীয় টাস্ক ফোর্স এই ওষুধটি স্বল্প ও মাঝারি উপসর্গ বিশিষ্ট কোভিড-১৯ রোগীদের চিকিৎসায় ব্যবহারে স্বীকৃতি দিয়েছে।
পুণের সেন্টার ফর রিউম্যাটিক ডিজিজেস প্রতিষ্ঠানের অধিকর্তা ডঃ অরবিন্দ চোপড়া, কোভিড-১৯ সংক্রান্ত আয়ুষ মন্ত্রকের ইন্টার-ডিসিপ্লিনারি আয়ুষ রিসার্চ অ্যান্ড ডেভেলপমেন্ট টাস্ক ফোর্সের চেয়ারম্যান ডঃ ভূষণ পটবর্ধন, ভারতীয় চিকিৎসা গবেষণা পর্ষদের প্রাক্তন মহানির্দেশক ডঃ ভি এম কাটোচ প্রমুখ বিশিষ্ট ব্যক্তি ও আধিকারিকরা ‘আয়ুষ ৬৪’ ওষুধটির কার্যকারিতার ব্যাপারে সন্তোষ প্রকাশ করে বলেছেন, স্বল্প ও মাঝারি উপসর্গ বিশিষ্ট রোগীদের চিকিৎসায় এটি কার্যকর হয়ে উঠতে পারে। উল্লেখ করা যেতে পারে, সমস্ত চিকিৎসা সংক্রান্ত পরীক্ষানিরীক্ষায় ‘আয়ুষ ৬৪’ ওষুধটি ব্যবহারের ক্ষেত্রে নিরাপদ বলে প্রমাণিত হয়েছে।
SC/BD/DM/
(Visitor Counter : 220
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯৩ কোটি ৩০ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটি ১২ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০২ মে, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯৩ কোটি ৩০ লক্ষ ৫৭ হাজার ৫৬৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯ কোটি ১২ লক্ষ ৭৯ হাজার ৬৩৫টি টিকার ডোজ হাতে রয়েছে।
CG/SS/SB
(Visitor Counter : 55
যুবওক্রীড়াবিষয়কমন্ত্রক
রাষ্ট্রপতি ২০১৯-২০ সালের জাতীয় সেবা প্রকল্প পুরস্কার প্রদান করেছেন
প্রধানমন্ত্রীর নতুন ভারত গড়ার স্বপ্ন পূরণে তরুণদের একটি পরিবর্তনশীল ভূমিকা রয়েছে: শ্রী অনুরাগ ঠাকুর
নতুন দিল্লি, ২৪ সেপ্টেম্বর, ২০২১
ভারতের রাষ্ট্রপতি শ্রী রাম নাথ কোবিন্দ আজ নতুন দিল্লিতে ২০১৯-২০ সালের জন্য জাতীয় সেবা প্রকল্প পুরস্কার প্রদান করেছেন।
সুষমা স্বরাজ ভবনে আয়োজিত ওই অনুষ্ঠানে কেন্দ্রীয় ক্রীড়া ও যুব কল্যাণ মন্ত্রী শ্রী অনুরাগ ঠাকুর এবং ওই মন্ত্রকের প্রতিমন্ত্রী শ্রী নিশীথ প্রামানিক উপস্থিত ছিলেন।
তিনটি বিভাগে মোট ৪২ জনকে এই জাতীয় সেবা প্রকল্প পুরস্কার দেওয়া হয়েছে।
অনুষ্ঠানে সভাপতির ভাষণে রাষ্ট্রপতি বলেন, মানব জীবন ছাত্রজীবনের ভিত্তির ওপর গড়ে ওঠে। যদিও শিক্ষালাভ করাটা জীবনব্যাপী একটা প্রক্রিয়া। তবে মৌলিক ব্যক্তিত্বের বিকাশ তৈরি হয় ছাত্রজীবন থেকেই। এজন্য তিনি জাতীয় সেবা প্রকল্প, এন এস এস- কে একটি দূরদর্শী মূলক প্রকল্প বলে মনে করেন। যার মাধ্যমে শিক্ষার্থীরা স্কুল এবং কলেজের দিনগুলি থেকেই সমাজ ও দেশের সেবা করার সুযোগ পায়।
মহাত্মা গান্ধীর জন্ম শতবার্ষিকী উপলক্ষে ১৯৬৯ সালে জাতীয় সেবা প্রকল্পে সূচনার কথা উল্লেখ করে রাষ্ট্রপতি বলেন, মহাত্মা গান্ধী তার সমগ্র জীবন মানবতার সেবায় উৎসর্গ করেছিলেন। তিনি এটাই কামনা করেছিলেন যে আমাদের দেশের তরুণদের দায়িত্বশীল নাগরিক হওয়া উচিত এবং নিজেদের জানা উচিত। গান্ধীজীর মতে, নিজেকে জানার সর্বোত্তম উপায় হচ্ছে অন্যের সেবায় নিজেকে উৎসর্গ করা। গান্ধীজীর জীবন মানবসেবার এক অনন্য উদাহরণ। তাঁর আদর্শ এবং সেবার মনোভাব আজও আমাদের সকলের জন্য সমানভাবে প্রাসঙ্গিক ও অনুপ্রেরণা মূলক।
রাষ্ট্রপতি তার ভাষণে উল্লেখ করেছেন যে, কোভিড-১৯ এর প্রাথমিক প্রাদুর্ভাবের সময় পর্যন্ত মাস্কের ব্যাপক উৎপাদন শুরু না হওয়ায় এন এস এস- এর মাধ্যমে ২ কোটি ৩০ লক্ষেরও বেশি মাস্ক তৈরি করা হয়েছিল। সেই মাস্ক দেশের বিভিন্ন স্থানে বিতরণ করা হয়েছে। তিনি আরও উল্লেখ করেন যে, এনএসএসএস- স্বেচ্ছাসেবকরা হেল্প লাইনের মাধ্যমে জনগণকে কোভিড সংক্রান্ত তথ্য সরবরাহ করেছেন। এর পাশাপাশি জেলা প্রশাসনকে সহযোগিতা করেছেন।
রাষ্ট্রপতি তাঁর ভাষণে বলেন, ভারতের স্বাধীনতার ৭৫ বছর উপলক্ষে সারাদেশে 'আজাদী কা অমৃত মহোৎসব' উদযাপন করা হচ্ছে। তিনি এটা জেনে খুবই আনন্দিত হয়েছেন যে, এন এস এস- এর স্বেচ্ছাসেবকরা ভারতের স্বাধীনতা আন্দোলনের উপর ওয়েবিনার ও সেমিনার করে এই মহোৎসবে তাঁদের অবদান রেখেছেন। তিনি বলেন, আমাদের দেশের স্বাধীনতা সংগ্রাম এবং স্বাধীনতা সংগ্রামীদের আদর্শ সম্পর্কে সচেতনতা ছড়িয়ে দেওয়াই হচ্ছে জাতির সেবা।
আজকের এই অনুষ্ঠানে কেন্দ্রীয় ক্রীড়া ও যুব কল্যাণ মন্ত্রী শ্রী অনুরাগ ঠাকুর এনএসএস- এর পুরস্কার প্রাপক স্বেচ্ছাসেবক এবং আধিকারিকদের অভিনন্দন জানিয়ে করোনা অতিমারির সময় তাঁদের অবদানের জন্য ভূয়সী প্রশংসা করেন। গ্রামীণ উন্নয়ন কর্মসূচি থেকে শুরু করে টিকাকরণ অভিযান, রক্তদান শিবির বা প্রাকৃতিক দুর্যোগে এনএসএস স্বেচ্ছাসেবকদের নিঃস্বার্থ সেবার কথা তিনি উল্লেখ করেন। শ্রী ঠাকুর বলেন, তরুণরাই দেশের ভবিষ্যৎ এবং জাতি গঠনে তাদের গুরুত্বপূর্ণ ভূমিকা রয়েছে। তিনি আহ্বান জানান যে, আরও বেশি সংখ্যক যুবকদের এগিয়ে আসতে হবে এবং গ্রামাঞ্চলে কাজ করতে হবে, যেখান থেকে তাঁরা আসল ভারত বর্ষ এবং তার সমস্যার অনুভূতি বুঝতে সক্ষম হবে। তিনি বলেন, আমরা দ্রুত প্রধানমন্ত্রীর স্বপ্নের দিকে এগিয়ে যাচ্ছি, অর্থাৎ সবকা সাথ, সবকা বিকাশ, সবকা বিশ্বাস এবং সবকা প্রয়াস। আমরা চাই এক ভারত শ্রেষ্ঠ ভারত এবং আধুনিক ও ঐক্যবদ্ধ ভারত।
CG/ SB
(Visitor Counter : 153
প্রধানমন্ত্রীরদপ্তর
মানুষের ভালোবাসা এবং আস্থা আমাকে দেশের জন্য় কাজ করার শক্তি যোগায় : প্রধানমন্ত্রী
নতুন দিল্লি, ২৬শে মে, ২০২৩
নাগরিকদের ভালোবাসা ও আস্থার প্রতি প্রধানমন্ত্রী শ্রী নরেন্দ্র মোদী কৃতজ্ঞতা প্রকাশ করেছেন। প্রধানমন্ত্রীর ত্রিদেশীয় সফর শেষে দেশে ফিরে আসার পর মানুষের মধ্যে উৎসাহ, উদ্দীপনার খবর সংবাদ পাঠিকা শ্রীমতী রুবিকা লিয়াকত এক ট্যুইট বার্তায় তুলে ধরেন।
এই ট্যুইটের প্রত্যুত্তরে প্রধানমন্ত্রী বলেছেন:
“কোটি কোটি দেশবাসীর ভালোবাসা এবং আস্থা আমাকে দেশের জন্য় কাজ করার শক্তি যোগায় এবং প্রতি মুহুর্তে আমি দেশ সেবার জন্য নিজেকে উৎসর্গ করতে পারি।”
(CG/CB/SFS
সারওরসায়নমন্ত্রক
সার ক্ষেত্রে সহজে ব্যবসা-বাণিজ্যের অনুকূল বাতাবরণ গড়ে তুলতে সরকার সর্বাত্মক প্রয়াস নিচ্ছে
নয়াদিল্লি, ২৫ জুলাই, ২০২০
সার ক্ষেত্রে সহজে ব্যবসা-বাণিজ্যের অনুকূল পরিবেশ গড়ে তুলতে এনডিএ সরকার সর্বাত্মক প্রয়াস নিচ্ছে বলে জানালেন কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া। সরকারের এই প্রয়াসের উদ্দেশ্য হ’ল – প্রকৃত অর্থেই দেশীয় সার ক্ষেত্রকে স্বনির্ভর করে তোলা এবং কৃষকদের কাছে চাহিদা অনুযায়ী পর্যাপ্ত পরিমাণে সার পৌঁছে দেওয়া।
সার ক্ষেত্রে সার্বিক বিকাশের লক্ষ্যে সরকারি প্রয়াসগুলির প্রসঙ্গ উল্লেখ করে শ্রী গৌড়া বলেন, সার দপ্তর গত বছরের জুলাই মাসে আরও বেশি কৃষক-বান্ধব নগদ সুবিধা হস্তান্তর বা ডিবিটি ২.০-র নতুন সংস্করণ শুরু করেছে। এই ব্যবস্থাকে কৃষকদের কাছে আরও বেশি সহজ-সরল করে তুলতে এই উদ্যোগ। ডিবিটি ২.০ নতুন সংস্করণটির তিনটি অঙ্গ রয়েছে। এগুলি হ’ল – ডিবিটি ড্যাশবোর্ড, পিওএস ৩.০ সফটওয়্যার এবং ডেক্সটপ পিওএস সংস্করণ।
ডিবিটি ড্যাশবোর্ডের সাহায্যে বিভিন্ন ধরনের সারের সরবরাহ/যোগান/চাহিদা সম্পর্কিত তাৎক্ষণিক তথ্য পাওয়া যাবে।
পিওএস ৩.০ সফটওয়্যারটি বিভিন্ন শ্রেণীর ক্রেতাদেরকে সার বিক্রয়, একাধিক ভাষায় রশিদ প্রদান এবং সারের সুসম ব্যবহার বাড়াতে কৃষকদেরকে মাটির উর্বরতা সম্পর্কিত প্রয়োজনীয় তথ্য প্রদানে সাহায্য করবে। বর্তমানে যে পিওএস যন্ত্রগুলি রয়েছে, তার বিকল্প সংস্করণ হিসাবে ডেক্সটপ পিওএস পদ্ধতি চালু করা হয়েছে।
দেশে সার সরবরাহ ব্যবস্থায় আরও সরলীকরণের লক্ষ্যে সরকারের একাধিক প্রয়াসের কথা উল্লেখ করে শ্রী গৌড়া জানান, সার পরিবহণের ক্ষেত্রে আরও একটি মাধ্যম হিসাবে উপকূল এলাকা বরাবর জাহাজ পরিবহণের বিষয়টিকে অগ্রাধিকার দেওয়া হচ্ছে। উপকূল এলাকা বরাবর সার পরিবহণ ব্যবস্থার প্রসারে মন্ত্রক ভর্তুকিযুক্ত সারের বন্টনে জাহাজ বা অভ্যন্তরীণ জলপথ ব্যবহার করে বিভিন্ন জায়গায় সার পৌঁছে দিতে নতুন দুটি নীতির কথা ঘোষণা করেছে। ২০১৯-২০’তে উপকূল বরাবর জাহাজে করে ১ লক্ষ ১৪ হাজার মেট্রিক টন সার পরিবহণ করা হয়েছে।
ইউরিয়া উৎপাদন ক্ষেত্রগুলির জন্য স্থির মূল্য নির্ধারণের প্রসঙ্গ উল্লেখ করে শ্রী গৌড়া জানান, কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির অনুমোদনের পর সার দপ্তর গত ৩০শে মার্চ এক বিজ্ঞপ্তি জারি করে সংশোধিত তৃতীয় পর্যায়ের এনপিএস কর্মসূচিতে যে অস্পষ্টতা রয়েছে, তা দূর করা হয়েছে। সংশোধিত তৃতীয় পর্যায়ের এনপিএস কর্মসূচির সুষ্ঠু রূপায়ণের লক্ষ্যে ৩০টি ইউরিয়া উৎপাদন কেন্দ্রের জন্য প্রতি মেট্রিক টনে অতিরিক্ত ৩৫০ টাকা স্থির মূল্য হিসাবে অনুদান দেওয়া এবং ৩০ বছরের পুরনো উৎপাদন কেন্দ্রগুলিকে প্রতি মেট্রিক টনে ১৫০ টাকা বিশেষ ক্ষতি পূরণ হিসাবে অনুদান দেওয়ার সিদ্ধান্ত হয়েছে। সেই সঙ্গে, তিন দশকেরও বেশি পুরনো ইউরিয়া উৎপাদন ক্ষেত্রগুলিতে গ্যাস-ভিত্তিক উৎপাদন কেন্দ্রে রূপান্তরিত করতে উৎসাহ যোগানো হবে। এর ফলে, এ ধরনের উৎপাদন কেন্দ্রগুলি ব্যয় সাশ্রয়ী হয়ে উঠে প্রতিযোগিতার বাজারে টিকে থাকতে পারবে এবং ধারাবাহিক উৎপাদন অব্যাহত থাকবে।
(CG/BD/SB
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ করলেন গ্র্যামি বিজয়ী রিকি কেজ
নতুন দিল্লি, ১৪ এপ্রিল, ২০২২
প্রধানমন্ত্রী শ্রী নরেন্দ্র মোদী গ্র্যামি বিজয়ী ভারতীয় সঙ্গীতশিল্পী রিকি কেজ-এর সঙ্গে দেখা হওয়ায় আনন্দ প্রকাশ করেছেন। তাকে ভবিষ্যতের শুভকামনা জানিয়ে প্রধানমন্ত্রী বলেন, “সঙ্গীতের প্রতি আপনার অনুরাগ ও উৎসাহ আরও প্রগাঢ় হচ্ছে।”
এক ট্যুইট বার্তায় প্রধানমন্ত্রী লিখেছেন;
“আপনার সাথে দেখা করে ভালো লাগলো @রিকিকেজ! সঙ্গীতের প্রতি আপনার অনুরাগ ও উৎসাহ ক্রমশই আরও প্রগাঢ় হচ্ছে। আপনার ভবিষ্যৎ প্রয়াসের জন্য শুভকামনা।”
CG/SD/SKD/
(
স্বরাষ্ট্র মন্ত্রক
কাশ্মীরে শান্তি ফিরিয়ে আনতে পদক্ষেপ
নতুন দিল্লি, ১৬ সেপ্টেম্বর, ২০২০
জম্মু এবং কাশ্মীরে ৫ই আগস্ট থেকে ১০ই সেপ্টেম্বর পর্যন্ত জঙ্গি কার্যকলাপমূলক ঘটনায় ৪৫ জন সাধারণ নাগরিকের মৃত্যু হয়েছে। বিনা প্ররোচনায় হামলায় ২৬ জন সাধারণ নাগরিকের মৃত্যু হয়েছে। এই একই সময়সীমায় জঙ্গি কার্যকলাপে ৪৯ জন নিরাপত্তা কর্মী শহীদ হয়েছেন এবং বিনা প্ররোচনা হামলার জেরে ২৫ জন নিরাপত্তা কর্মী প্রাণ হারিয়েছেন।
সরকার সন্ত্রাস নির্মূলে দৃঢ় পদক্ষেপ গ্রহণ করেছে এবং সন্ত্রাসবাদী সংগঠনগুলির বিভিন্ন কার্যকলাপ প্রতিরোধে নিরাপত্তা সরঞ্জাম জোরদার করা, দেশ বিরোধী কার্যকলাপ আইন কঠোরভাবে প্রয়োগ, তীব্র থেকে তীব্রতর তল্লাশি অভিযান চালানো-র মত বিভিন্ন পদক্ষেপ গ্রহণ করা হয়েছে। যেসব ব্যক্তি সন্ত্রাসবাদীদের সহায়তাদানের চেষ্টা করছে তাদের উপর কঠোর নজরদারি চালানো হচ্ছে এবং তাদের বিরুদ্ধে আইনানুগ ব্যবস্থা গ্রহণ করা হচ্ছে। আইন প্রণয়নকারী সংস্থাগুলি অন্যান্য ব্যবস্থা গ্রহণের চেষ্টা চালাচ্ছে। সাধারণ মানুষ এবং পুলিশের মধ্যে বিভিন্ন স্তরে যোগাযোগ বাড়ানো হচ্ছে। জম্মু-কাশ্মীরে সমস্ত নিরাপত্তা বাহিনীর গতিবিধির বিষয়ে সময় মতো সমস্ত তথ্য গোয়েন্দা বিভাগকে জানানো হচ্ছে। এমনকি জঙ্গি প্রভাবিত অঞ্চলগুলিতে অতিরিক্ত সেনা মোতায়েনের মাধ্যমে নাকা চেকিং চালানো হচ্ছে। সেনাবাহিনীর টহলদারিও বাড়ানো হয়েছে।
জম্মু-কাশ্মীরে সাধারণ মানুষের সুবিধার্থে সামগ্রিক উন্নয়নের অঙ্গ হিসেবে প্রধানমন্ত্রী পিএমডিপি-২০১৫ এর আওতায় ৮০,০৬৮ কোটি টাকার একটি আর্থিক প্যাকেজের কথা ঘোষণা করেছেন। এই আর্থিক প্যাকেজে সড়ক, বিদ্যৎ উৎপাদন ও বিতরণ, স্বাস্থ্য পরিকাঠামো, দুটি এআইআইএমএস নির্মাণ, আইআইটি, আইআইএম এবং পর্যটন সংক্রান্ত প্রকল্প ক্ষেত্রে ৬৩টি প্রধান উন্নয়নমূলক পরিকল্পনা গ্রহণ করা হয়েছে। এই প্রকল্পগুলির কাজ এখন বিভিন্ন পর্যায়ে রয়েছে। জম্মু ও কাশ্মীরের যুবক-যুবতীদের প্রশিক্ষণ এবং কর্ম সংস্থানের সুযোগ করে দিতে এইচআইএমএওয়াইএটি এবং পিএমকেভিওয়াই প্রকল্পের আওতায় একাধিক উদ্যোগ গ্রহণ করা হয়েছে।
“ওয়াতন কো জানো” কর্মসূচীরি আওতায় যুবক-যুবকীদের মূল স্রোতে ফিরিয়ে আনতে বিশেষ উদ্যোগ নেওয়া হয়েছে। সিএপিএফ কর্মসূচীর আওতায় ছাত্র-ছাত্রীদের নিয়ে মত বিনিময় কর্মসূচী, খেলাধুলোর পাশাপাশি একাধিক জনকল্যাণমূলক কার্যক্রম গ্রহণ করা হয়েছে।
রাজ্যসভায় এক প্রশ্নের লিখিত উত্তরে একথা জানিয়েছেন কেন্দ্রীয় স্বরাষ্ট্র প্রতিমন্ত্রী শ্রী জি. কিশান রেড্ডি।
(CG/SS/SKD
বৈদ্যুতিন ও তথ্যপ্রযুক্তি মন্ত্রক
ভিডিও কনফারেন্স করার সফটওয়্যার তৈরির প্রতিযোগিতার গ্র্যান্ড চ্যালেঞ্জের ফলাফল ঘোষণা শ্রী রবি শঙ্কর প্রসাদের
নয়াদিল্লী, ২০ আগস্ট, ২০২০
ভিডিও কনফারেন্স আয়োজন করার জন্য যে সব সফটওয়্যার ব্যবহার হয়, সেগুলি উদ্ভাবনে উৎসাহ দিতে একটি প্রতিযোগিতার আয়োজন করা হয়। কেন্দ্রীয় বৈদ্যুতিক, তথ্যপ্রযুক্তি, যোগাযোগ, আইন ও বিচার বিষয়ক দপ্তরের মন্ত্রী শ্রী রবি শঙ্কর প্রসাদ আজ সেই প্রতিযোগিতার গ্র্যান্ড চ্যালেঞ্জের ফলাফল ঘোষণা করেছেন। গ্র্যান্ড চ্যালেঞ্জের বিজয়ীদের নাম ঘোষণা করে তিনি বলেন, ভারতীয় উদ্যোক্তা এবং উদ্ভাবকরা যেভাবে প্রধানমন্ত্রী আত্মনির্ভর ভারত গঠনের আহ্বানে সাড়া দিয়ে এসেছেন তা প্রশংসনীয়। মাত্র ৪ মাসের স্বল্প সময়ে তাঁরা ভিডিও কনফারেন্সের আয়োজনের জন্য সফটওয়্যার তৈরির প্রতিযোগিতায় যোগ দিয়ে দারুণ সব সফটওয়্যার তৈরি করেছেন। এইসব সফটওয়্যার গুলিতে বিশ্বমানের বৈশিষ্ট্য রয়েছে। ভারতের সফ্টওয়্যার পণ্য এবং মোবাইল অ্যাপ্লিকেশন অর্থনীতির বিকাশে গুরুত্বপূর্ণ ভূমিকা পালন করে থাকে বলেও জানান কেন্দ্রীয় মন্ত্রী।
বৈদ্যুতিক এবং তথ্য প্রযুক্তি মন্ত্রক গত ১২ই এপ্রিল ডিজিটাল ইন্ডিয়া উদ্যোগের আওতায় ভিডিও কনফারেন্স করার জন্য সফটওয়্যার দেশে উদ্ভাবনের জন্য একটি উদ্ভাবনী চ্যালেঞ্জ ঘোষণা করেছিল। বিভিন্ন শিল্পসংস্থা, স্টার্ট আপ এবং বিশেষজ্ঞদের জন্য এই চ্যালেঞ্জ প্রতিযোগিতায় অংশগ্রহণের সুযোগ ছিল।এতে দেশজুড়ে অভূতপূর্ব সাড়া পাওয়া গিয়েছিল। এই চ্যালেঞ্জে ১ হাজার ৯৮৩টি আবেদন জমা পড়েছিল। এরমধ্যে ১২টি ধারণা নির্বাচন করা হয়েছিল। শেষ পর্যন্ত আলাপুঝা ভিত্তিক টেকজেন্সিয়া সফ্টওয়্যার টেকনোলজি প্রাইভেট লিমিটেডের তৈরি 'ভি কনসোল'কে বিচারকরা বিজয়ী হিসেবে বেছে নিয়েছেন। তাদের আগামী ৩ বছরের জন্য ১ কোটি আর্থিক সহায়তা দেওয়া হবে। চুক্তি অনুযায়ী তাদের নির্মিত প্রযুক্তি নেবে ভারত সরকার। এছাড়াও সরকারের বিশেষ সহায়তায় জন্য তিন প্রতিযোগীর তৈরি পণ্যগুলি বেছে নিয়েছেন বিচারক মন্ডলী। তিন মাসের মধ্যে তাঁদের উদ্ভাবনগুলিকে আরও উন্নত করতে হবে। তবে তারজন্য প্রতিযোগীরা ২৫ লক্ষ টাকা আর্থিক সহায়তা পাবেন। এই মোট ৪টি পণ্যই ন্যাশনাল ইনফরমেটিক্স সেন্টার এর ক্লাউড সুবিধায় পাওয়া যাবে। প্রতিযোগিতায় অংশ নেওয়া সমস্ত দল তাদের পণ্য আর্ন্তজাতিকভাবে বাজারজাত করতে পারবে।
(CG/SS/NS
প্রধানমন্ত্রীরদপ্তর
এলভিএম৩-র সফল উৎক্ষেপনে এনএসআইএল, ইন-স্প্যাকই এবং ইসরোকে অভিনন্দন প্রধানমন্ত্রীর
নয়াদিল্লি, ২৬ মার্চ, ২০২৩
এলভিএম৩-র সফল উৎক্ষেপনে প্রধানমন্ত্রী শ্রী নরেন্দ্র মোদী এনএসআইএল, ইন-স্প্যাকই এবং ইসরোকে অভিনন্দন জানিয়েছেন।
ওয়ান ওয়েবের এক ট্যুইটের প্রত্যুত্তরে প্রধানমন্ত্রী বলেছেন;
“৩৬টি @OneWeb কৃত্রিম উপগ্রহ নিয়ে এলভিএম৩-র আরও এক সফল উৎক্ষেপনের অভিন্দন @NSIL_India @INSPACeIND @ISRO-কে। প্রকৃত আত্মনির্ভরতার ভাবাদর্শের ক্ষেত্রে এক বিশ্ব বাণিজ্যিক উৎক্ষেপন পরিষেবা প্রদানকারী হিসেবে ভারতের অগ্রগণ্য ভূমিকা এর মধ্যে দিয়ে আরও একবার প্রমাণিত হল।”
PG/AB/NS
(
প্রধানমন্ত্রীরদপ্তর
ব্রিটেনের প্রধানমন্ত্রীর সঙ্গে প্রধানমন্ত্রীর বৈঠক
নতুন দিল্লি, ২১ মে, ২০২৩
প্রধানমন্ত্রী শ্রী নরেন্দ্র মোদী ২১ মে, ২০২৩ তারিখে হিরোসিমায় জি-৭ শিখর সম্মেলনের ফাঁকে ব্রিটেনের প্রধানমন্ত্রী শ্রী ঋষি সুনক-এর সঙ্গে সাক্ষাৎ করেছেন।
উভয় নেতা ভারত - ব্রিটেন মুক্ত বাণিজ্য চুক্তির বিষয়ে আলোচনার অগ্রগতি এবং কৌশলগত অংশীদারিত্বের সামগ্রিক উন্নয়ন নিয়ে আলোচনা করেন।
দুই নেতা বিভিন্ন ক্ষেত্রে সহযোগিতা আরও বাড়ানোর বিষয়ে সম্মত হন। এর মধ্য রয়েছে – বাণিজ্য, বিনিয়োগ, বিজ্ঞান, প্রযুক্তি, উচ্চশিক্ষা এবং মানুষে মানুষে পারস্পরিক সম্পর্ক।
এছাড়াও ভারতের সভাপতিত্বে চলতি জি-২০ সম্মেলন নিয়েও আলোচনা হয়। প্রধানমন্ত্রী নতুন দিল্লিতে জি-২০ শিখর সম্মেলনে প্রধানমন্ত্রী সুনককে স্বাগত জানান।
(AC/PM/AS
নীতিআয়োগ
নীতি আয়োগের ড্রোন সম্পর্কিত এক্সপিরিয়েন্স স্টুডিও-র উদ্বোধন করেছেন কেন্দ্রীয় মন্ত্রী জ্যোতিরাদিত্য সিন্ধিয়া
নয়াদিল্লী, ১০ মে, ২০২২
জনসেবায় ড্রোন প্রযুক্তির প্রয়োগ এবং উদ্ভাবনের প্রসারে এক সহযোগিতামূলক অনুকূল পরিবেশ গড়ে তুলতে কেন্দ্রীয় অসামরিক বিমান পরিবহণ মন্ত্রী জ্যোতিরাদিত্য সিন্ধিয়া আজ নীতি আয়োগে ড্রোন সম্পর্কিত একটি এক্সপিরিয়েন্স বা হাতেকলমে অভিজ্ঞতা অর্জন সংক্রান্ত স্টুডিয়োর উদ্বোধন করেছেন। সেখানে নীতি আয়োগের ভাইস চেয়ারম্যান সুমন বেরি এবং মুখ্য কার্যনির্বাহী আধিকারিক অমিতাভ কান্ত উপস্থিত ছিলেন।
অসামরিক বিমান পরিবহণ মন্ত্রী জ্যোতিরাদিত্য সিন্ধিয়া বলেন, ২০৩০-এর মধ্যে বিশ্বের ড্রোন হাবে ভারতকে পরিণত করার প্রভূত সম্ভাবনা রয়েছে। তাই, শিল্প থেকে প্রতিরক্ষা বিভিন্ন ক্ষেত্রে ড্রোন প্রযুক্তির ব্যবহার বাড়ানো প্রয়োজন। দেশে ড্রোন প্রযুক্তির সুবিধা সহজে পৌঁছে দিতে সরকার সক্রিয় ভাবে কাজ করছে। শীঘ্রই দেশে বহু শিল্প সংস্থা ড্রোন প্রযুক্তিকে গ্রহণ করবে। এর ফলে, এমন এক বিপ্লবের সূচনা হবে, যা প্রত্যেক মানুষের জীবনে ইতিবাচক প্রভাব ফেলবে। পক্ষান্তরে আত্মনির্ভর ভারত গঠনে প্রধানমন্ত্রীর পরিকল্পনা বাস্তবায়নে আরও কয়েক কদম অগ্রসর হওয়া যাবে।
মন্ত্রী আরও বলেন, কেন্দ্রীয় সরকার এবং ড্রোন শিল্পের সঙ্গে যুক্ত সংশ্লিষ্ট সব পক্ষের সক্রিয় সহযোগিতায় এই শিল্প অভূতপূর্ব অগ্রগতির পথে এগিয়ে চলেছে। এই লক্ষ্যে সরকার সংশ্লিষ্ট নিয়ম নীতি সরল করে ড্রোন প্রযুক্তির ব্যবহার বাড়ানোর ওপর গুরুত্ব দিচ্ছে। ড্রোন ব্যবহার সম্পর্কে আরও অভিজ্ঞ করে তুলতে ড্রোন শক্তি ও কিষাণ ড্রোন নামে দুটি কর্মসূচি গ্রহণ করা হয়েছে। মন্ত্রী বলেন, নীতি আয়োগের ড্রোন সম্পর্কিত এই অত্যাধুনিক স্টুডিওটি প্রযুক্তিগত ক্ষেত্রে উৎকর্ষতার এক উজ্জ্বল দৃষ্টান্ত। এই স্টুডিও বাস্তব জগতের সমস্যাগুলির নিরসনে কৌতুহলী ও মেধাবীদের উদ্বুদ্ধ করবে।
এই উপলক্ষে নীতি আয়োগের ভাইস চেয়ারম্যান সুমন বেরি বলেন, কর্মসংস্থান সৃষ্টি ও আর্থিক অগ্রগতির নিরিখে ড্রোন অত্যন্ত কার্যকর হয়ে উঠতে চলেছে। ভারতের প্রত্যন্ত ও দুরূহ এলাকাগুলিতে ড্রোন প্রযুক্তিকে কাজো লাগানোর প্রভূত সম্ভাবনা রয়েছে। নীতি আয়োগের এই স্টুডিওটি সরকারি ও বেসরকারি ক্ষেত্রে ড্রোন প্রযুক্তির বিবিধ প্রয়োগের প্রসার ঘটাতে সাহায্য করবে। একই ভাবে দেশে ড্রোন শিল্প ক্ষেত্রকে আরও শক্তিশালী হয়ে উঠতে সাহায্য করবে।
আয়োগের কার্যনির্বাহী আধিকারিক অমিতাভ কান্ত বলেন, এই স্টুডিওর মাধ্যমে স্টার্টআপ ও শিল্পোদ্যোগগুলি তাদের নতুন নতুন উদ্ভাবন জনসমক্ষে তুলে ধরতে পারবে। সেই সঙ্গে পরবর্তী প্রজন্মের প্রযুক্তি নির্ভর সমাধাসূত্র জনসমক্ষে তুলে ধরতেও এই স্টুডিও বড় ভূমিকা নেবে। বিভিন্ন সরকারি দপ্তর জনসেবার ক্ষেত্রে পরবর্তী প্রজন্মের এই প্রযুক্তিগুলি হাতেনাতে প্রয়োগ ও তার কার্যকরিতা যাচাই করে দেখতে পারবে। এছাড়াও এই স্টুডিওটি প্রুফ অফ কনসেপ্ট এবং পরীক্ষামূলক প্রয়োগের ক্ষেত্রে অনুঘটকের ভূমিকা পালন করবে, যা পরিষেবা প্রদানের ক্ষেত্রে বর্তমান সমস্যাগুলি সমাধানে বড় ভূমিকা নেবে।
নীতি আয়োগের এই স্টুডিও উদ্বোধন উপলক্ষে অটল টিঙ্কারিং ল্যাবের ষষ্ঠ থেকে দশম শ্রেণীর ছাত্র-ছাত্রীদের জন্য একটি প্রতিযোগিতার কথা ঘোষণা করা হয়। অটল ইনোভেশন মিশন এবং রাফে ইমফ্রিব প্রতিষ্ঠানের সঙ্গে সহযোগিতায় নীতি আয়োগ এই প্রতিযোগিতার আয়োজন করছে।
CG/BD/AS/
(Visitor Counter : 93
শ্রমওকর্মসংস্থানমন্ত্রক
এমপ্লয়িজ স্টেট ইন্সুরেন্স কর্পোরেশনে  সতর্কতা সচেতনতা সপ্তাহ উদযাপন
নতুন দিল্লি, ৩ নভেম্বর, ২০২০
“সতর্কতা সচেতনতা সপ্তাহ" উদযাপনের অঙ্গ হিসেবে কর্মচারী রাজ্য বীমা কর্পোরেশন বা এমপ্লয়িজ স্টেট ইন্সুরেন্স কর্পোরেশন  ২৭শে অক্টোবর থেকে দোসরা নভেম্বর পর্যন্ত উৎসাহ উদ্দীপনার সঙ্গে সংস্থার সদর দপ্তর সহ সারা দেশজুড়ে অন্যান্য কার্যালয়ে একাধিক কর্মসূচী পালন করেছে। এই উপলক্ষ্যে সাধারণ মানুষের সুবিধার্থে ইএসআইসি, সপ্তাহ ব্যাপী জনসচেতনা মূলক কর্মসূচী গ্রহণ করেছে। এবছরের সতর্কতা সচেতনতা সপ্তাহের বিষয়ভাবনা ছিল” সতর্ক ভারত, সমৃদ্ধ ভারত”।
সতর্কতা সচেতনতা সপ্তাহ উদযাপনের অঙ্গ হিসেবে গত ২৭শে অক্টোবর ইএসআইসি-র মহানির্দেশক শ্রীমতী অনুরধা প্রসাদ, কর্মীদের শপথ বাক্য পাঠ করান। পরে এক অনুষ্ঠানে তিনি জীবনে বড় হওয়ার পথে সততার গুরুত্বের ওপর মত ব্যক্ত করেন। ইএসআইসি-র মুখ্য ভিজিলেন্স আধিকারিক শ্রীমতী গরিমা ভগত সংস্থার কার্যালয়ে যে কোনো জিনিস কেনার ক্ষেত্রে দুর্নীতি রোধ মূলক নজরদারী ব্যবস্থাপনার বিষয়ে বক্তব্য রাখেন। এক্ষেত্রে সমস্ত কর্মীদের সততা বজায় রাখার ওপর জোর দেন তিনি।
এছাড়াও ইএসআইসি – র প্রধান কার্যালয়ে "সতর্কতা সচেতনতা সপ্তাহ"এর এবছরের বিষয় ভাবনার ওপর সংস্থার কর্মীদের পরিবার সদস্যদের নিয়ে একাধিক অনুষ্ঠানের আয়োজন করা হয়। পোস্টার প্রতিযোগিতায় বিজয়ীদের পুরস্কারও প্রদান করা হয়। জনসচেতনার উদ্দেশ্যে পুরস্কার জয়ী পোস্টারগুলি ইএসআইসি কার্যালয়ে প্রদর্শিত হবে।
CG/SS/SFS
(Visitor Counter : 122
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রীর পৌরোহিত্যে আইআইআইটি পরিষদের চতুর্থ বৈঠক
নয়াদিল্লি, ১৬ অক্টোবর, ২০১৯
নতুন দিল্লিতে আজ কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’-এর পৌরোহিত্যে ইন্ডিয়ান ইনস্টিটিউট অফ ইনফরমেশন টেকনলজি  পরিষদের চতুর্থ বৈঠক অনুষ্ঠিত হল। আইআইআইটিগুলিকে বিশ্বমানের সংস্থায় পরিণত করার জন্য দ্রুত কাজ করার ওপর জোর দিয়েছেন অধ্যক্ষ। আইআইআইটিগুলিকে বিশ্বের সেরা প্রতিষ্ঠানগুলির সঙ্গে প্রতিযোগিতায় নামতে হবে যাতে বিদেশের ছাত্ররা আমাদের দেশের প্রতি আকৃষ্ট হয় সেরা পাঠ্যসূচি বা সেরা শিক্ষা ব্যবস্থার জন্য। একইভাবে, ভারতীয় ছাত্রছাত্রীরা নিজের দেশেই আন্তর্জাতিক মানের শিক্ষার সুযোগ পাবে।
তিনি এই প্রতিষ্ঠানগুলির সামাজিক দায়বদ্ধতার ওপরও জোর দিয়েছেন। শ্রী পোখরিয়াল অধিকর্তাদের ‘উন্নৎ ভারত’, ‘এক ভারত শ্রেষ্ঠ ভারত’, ‘ফিট ইন্ডিয়া অভিযান’, জল সংরক্ষণ, বৃক্ষ রোপন, কাছাকাছি গ্রামগুলিকে দত্ত্বক নেওয়া ইত্যাদি সরকারি কর্মসূচিগুলিতে সামিল হওয়ার পরামর্শ দেন। যে সমস্ত প্রধান সিদ্ধান্তগুলি পরিষদ গ্রহণ করেছে তার মধ্যে অন্যতম হল আইআইআইটি-র ছাত্রছাত্রীদের অন্য আইআইআইটি-তে ইন্টিগ্রেটেড এম-টেক/এমবিএ পাঠ্যক্রমে যোগ দেওয়ার অনুমতিদান।
এক আইআইআইটি থেকে অন্য আইআইআইটি-তে অথবা কোন বিদেশি প্রতিষ্ঠানে অল্প সময়ের জন্য যোগদানের প্রস্তাবও অনুমোদন করেছে পরিষদ। একইভাবে, কোন একটা সেমেস্টার বা অর্ধেক সেমেস্টারের জন্য একজন শিক্ষকও অন্য আইআইআইটি-তে যেতে পারবেন। এতে শিক্ষকদের অপ্রতুলতা কমবে। এছাড়া, আইআইটি-র মতো এই আইআইআইটিগুলিতেও যৌথ পিএইচডি ডিগ্রি কর্মসূচি শুরু করার সিদ্ধান্ত হয়েছে।
অস্থায়ীভাবে স্বল্প সময়ের জন্য শূন্য পদে অধিকর্তা নিয়োগের ক্ষমতা দেওয়া হয়েছে অধ্যক্ষকে। অন্য গুরুত্বপূর্ণ সিদ্ধান্তটি হল শারীরিকভাবে অক্ষম ছাত্রছাত্রীদের টিউশন ফি মকুব করা। অধ্যক্ষ চান যাতে প্রত্যেকটি প্রতিষ্ঠান তার জোরের জায়গাটি নির্দিষ্ট করে তার ওপর নজর দিক যাতে সেটি জাতীয় বা আন্তর্জাতিক স্তরে ব্র্যান্ড হিসেবে পরিচিত হতে পারে।
শ্রী ভি কে মোদী, শ্রী দীপক ঘাইসাস, অধ্যাপক সদগোপন, অধ্যাপক এইচ এ রঙ্গনাথ, অধ্যাপক অশোক ঝুনঝুনওয়ালা এবং অন্যান্য বিশিষ্ট ব্যক্তিরা বৈঠকে উপস্থিত ছিলেন। পরিষদের সচিব হিসেবে কারিগরি শিক্ষা দপ্তরের অতিরিক্ত সচিব ডঃ সুখবীর সিং সান্ধু বৈঠক পরিচালনা করেন।
CG/AP/DM
(Visitor Counter : 32
শিল্পওবাণিজ্যমন্ত্রক
বৈদেশিক বাণিজ্য নীতি  আরও এক বছর বাড়ানো হ’ল
নয়াদিল্লি, ৩১ মার্চ, ২০২০
কেন্দ্রীয় বাণিজ্য ও শিল্প মন্ত্রক আজ সরকারের বৈদেশিক বাণিজ্য নীতিতে পরিবর্তনের কথা ঘোষণা করেছে। উল্লেখ করা যেতে পারে, বর্তমান বৈদেশিক বাণিজ্য নীতি পাঁচ বছর মেয়াদের জন্য ২০১৫’র পয়লা এপ্রিল থেকে কার্যকর হয়েছিল। এই নীতির মেয়াদ উত্তীর্ণর সময় ছিল ২০২০’র ৩১শে মার্চ। কোভিড-১৯ মহামারীর প্রেক্ষিতে উদ্ভূত বর্তমান পরিস্থিতি বিবেচনা করে কেন্দ্রীয় সরকার বিভিন্ন রপ্তানি প্রসার কর্মসূচির আওতায় প্রদেয় ছাড় আরও এক বছর অর্থাৎ ২০২১ সালের ৩১শে মার্চ পর্যন্ত বজায় রাখার সিদ্ধান্ত নিয়েছে। বাণিজ্য ও শিল্প সংস্থাগুলিকে সহায়তার জন্য আরও কিছু ছাড় দেওয়ার কথা ঘোষণা করা হয়েছে। বৈদেশিক বাণিজ্য নীতিতে পরিবর্তন সংক্রান্ত গুরুত্বপূর্ণ কয়েকটি বৈশিষ্ট্য হল :
বর্তমান বৈদেশিক বাণিজ্য নীতির ছাড়-সুবিধা এক বছর বাড়িয়ে ৩১শে মার্চ পর্যন্ত করা হয়েছে।
অন্যান্য যাবতীয় রপ্তানি ও তার কর্মসূচিগুলির সুবিধা আরও এক বছর বাড়ানো হয়েছে।
স্ট্যাটস হোল্ডার সার্টিফিকেটের মেয়াদ বাড়ানো হয়েছে। এর ফলে, স্ট্যাটাস হোল্ডারদের নির্দিষ্ট কিছু সুযোগ-সুবিধা বজায় থাকবে।
অ্যাডভান্স বা ইপিসিজি অথরাইজেশনের আওতায় আমদানির ওপর আইজিএসটি এবং কমপেনসেশন সংক্রান্ত শুল্ক এক বছর ছাড় দেওয়া হয়েছে।
শুল্ক মুক্ত আমদানি ব্যবস্থার আওতায় আমদানির সময়সীমা বাড়িয়ে আগামী ৩১শে জুলাই পর্যন্ত করা হয়েছে।
বিভিন্ন ধরনের অথরাইজেশনের আওতায় রপ্তানির সময়সীমা ছ’মাস বাড়ানো হয়েছে।
বিভিন্ন ধরনের ডিউটি ক্রেডিট স্ক্রিপস্ – এর জন্য আবেদনের সময়সীমা বাড়ানো হয়েছে।
লেটার অফ ইন্টেন্ট সংক্রান্ত বিষয়ে মেয়াদ বাড়িয়ে আগামী ৩১শে ডিসেম্বর পর্যন্ত করা হয়েছে।
পরিবহণ, বিপণন ও ড্র-ব্যাক সংক্রান্ত রিফান্ডের জন্য আবেদনপত্র জমা দেওয়ার সময়সীমা বাড়ানো হয়েছে।
বৈদেশিক বাণিজ্য নীতির আওতায় বিভিন্ন ধরনের রিপোর্ট বা রিটার্ন সংক্রান্ত আবেদনপত্র দাখিলের সময়সীমা বৃদ্ধি করা হয়েছে।
(CG/BD/SB